open-index/open-wikipedia-markdown huggingface dataset:
Leo Franco

**Leonardo Noeren Franco** (født 1977) er en argentinsk fotballspiller.

Franco startet karrieren i argentinske  før han gikk til den spanske klubben Mérida på lån. I 1998 gikk han til  og signerte for  i 2004.

Han ble tatt ut til s tropp til VM 2006 av treneren José Pékerman. Han fikk spille i kvartfinalen mot , etter at førstekeeper Roberto Abbondanzieri måtte ut med skade. Argentina tapte kampen 3–5 etter straffesparkkonkurranse.

Franco la opp som profesjonell fortballspiller i 2016.

## Referanser


## Eksterne lenker
*
De syv søstrene

**De syv søstrene**, **dei sju systrene** eller **de syv søstre** (også kjent som **Knivsflåfossen**) er en foss med omtrentlig fallhøyde 300 meter. Fossen er dannet av Knivsflåelvane, som ligger ved siden av hverandre midtveis inne i Geirangerfjorden (et verdensarvsted i Norge), Stranda, Sunnmøre, Sunnmørsalpene, Møre og Romsdal, Vestlandet. I tillegg ligger fossen i nærheten av Knivsflå fjellgård. Navnet er oppstått fordi fossefallene på avstand kan likne på håret til syv kvinner. På motsatt side av fjorden finner man fossefallet Friaren (Skageflåfossen), som har et flaskeformet utseende. Ifølge en legende var de syv søstrene ugifte, og fossen ved siden av, frieren, ble kalt det gitt at den uten hell kurtisert disse søstrene i flere forsøk. Angivelig skal «Friaren» være ulykkelig (og derfor henfallen til flasken), da han har ventet svar på sitt frieri til søstrene. Fossen er avbildet på omslaget til folkemusikkalbumet Nordisk sang (Geirangerfjorden sees om høsten på det respektive fotografiet), som inkluderer en serie folkesanger av forskjellige artister fra Norge (f.eks. kveder Kirsten Bråten Berg).

## Galleri

Fil:Geirangerfjord sieben Schwestern.jpg|De syv søstrene i Geirangerfjorden
Fil:Geirangerfjorden.jpg|De syv søstrene fossen sett på avstand, som en del av det omkringliggende landskapet i Geirangerfjorden.
Fil:Geiranger fjord, Seven Sisters waterfall-5.jpg|Nærbilde av fossen De syv søstrene
Fil:Geirangerfjord, Norway (Unsplash).jpg|Nærbilde av fossen De syv søstrene
Fil:The Seven Sisters, Geiranger Fjord, Norway.jpg|Fotografi av fossen De syv søstrene i Geirangerfjorden tatt mellom 1890 og 1905.
Fil:Themistokles von Eckenbrecher Geirangerfjord 1913.jpg|Et maleri av fossen De syv søstrene i Geirangerfjorden av den tyske maleren Themistokles von Eckenbrecher fra 1913.


## Se også
* Sju søstre, fjellformasjon i Nordland
* De syv søstre (sagn)
* Pleiadene

## Referanser


## Eksterne lenker
* De syv søstrene på World Waterfall Database
Deco

**Anderson Luis de Souza**, bedre kjent som **Deco** (født 27. august 1977 i São Bernardo do Campo, Brasil), er en tidligere portugisisk fotballspiller av japansk og brasiliansk opprinnelse. Han spilte som midtbanespiller, og spilte i sin karriere for Corinthians, FC Alverca, Salgueiros, FC Porto, FC Barcelona, Chelsea FC og Fluminense.

Den brasilskfødte spilleren ble portugisisk statsborger i 2004, og har siden spilt for Portugals landslag. Han deltok i EM 2004 på hjemmebane, der hans lag tapte for  i finalen. Deco spilte også for Portugal i VM 2006 i Tyskland og i EM 2008 i Østerrike og Sveits. Han spilte tilsammen 75 landskamper og scoret fem mål.

Deco tok fire seriegull i 1999, 2003 og 2004 mens han spilte for Porto, og vant også UEFA-cupen (2003) og Mesterligaen med klubben (2004). Under mesterligafinalen mot Monaco i 2003/2004-sesongen skåret han et av Portos tre mål da laget vant 3-0. Etter EM 2004 gikk han videre til FC Barcelona i en overgang der Ricardo Quaresma gikk motsatt vei. Han ble seriemester med Barcelona BC i 2005 og 2006. Den 30. juni 2008 ble han klar for Chelsea, i en overgang verdt 10 mill. euro. Deco ble dermed tidligere Portugal-trener Luiz Felipe Scolaris første kjøp som Chelsea-manager.

Deco gikk til Fluminense FC som bosmanspiller etter at kontrakten med Chelsea FC gikk ut etter VM i Fotball 2010 i Sør-Afrika.

Han kunngjorde at han la opp den 26. august 2013, etter en hamstring-skade.

## Referanser


## Eksterne lenker
* 
*
Veniell synd

**Veniell synd** (*tilgivelige synder*) er i den katolsk lære de synder som bekjennes i den offentlige messe. Disse synder skyldes vår svakhet som mennesker og kan tilgis etter den felles bekjennelse av disse i messen. Poenget med dette er at man er seg bevisst sin svakhet som menneske. 

Disse syndene står i motsetning til de såkalte dødsyndene som er mer bevisste valg og som krever at man tar et grundigere oppgjør med dem i et skriftemål.

Kriterier for venielle synder er:

# de involverer ikke handlinger av «alvorlig karakter», 
# de er ikke begått med overlegg, eller 
# handlingen(e) hadde ikke karakter av å være frivillig/bevisst.

## Se også
* Synd
* De syv dødssynder
* Skriftemål
* Dyd
Kimen

:*For kulturhuset i Stjørdal, se [[Kimen kulturhus]].*

***Kimen*** er en norsk film fra 1974 regissert av Erik Solbakken. Hovedrollene spilles av Kjell Stormoen, Svein Sturla Hungnes, Ragnhild Michelsen, Helle Ottesen, Helge Jordal og Ragnhild Hilt. Filmen er basert på Tarjei Vesaas' kjente roman med samme tittel.

## Handlingen
Noen få mennesker bor på en grønn øy i havgapet mot vest. I det enkle og jordnære miljøet lever de i harmoni med hverandre. Et lite samfunn i balanse, tilsynelatende. Men når en psykisk ustabil fremmed kommer til øya, ødelegges plutselig balansen. Den fremmede forårsaker en ung jentes død. Dødsfallet rammer øysamfunnet hardt. Angst og massepsykose rammer befolkningen.

Dramatikken i filmen belyser tema som massepsykologi og den enkeltes ansvar for kollektive ugjerninger.

## Om filmen
Filmen fikk gode kritikker både av Aftenpostens Gunvor Gjessing og av Arbeiderbladets Bjørn Granum da den kom ut. Førstnevnte anmelder skrev blant annet: «*Filmens mest iøynefallende trekk er at den er klar, med en handling som er lett å få tak i. Den burde angå mange, for her finnes det atskillig å tenke over: Utbrudd av skjulte ødeleggelseskrefter, massehysteri, flokkens handling og den enkeltes ansvar*». Hun skrev også «*Skuespillerne har krevende oppgaver og mestrer dem godt*». Arbeiderbladets anmelder skrev blant annet følgende: «*Vi har fått en ny lovende filmskaper i Norge. Etter flere år med kortfilm har Solbakken slått ut i full blomst med sin helaftens spillefilmdebut*». 

*Kimen* fikk terningkast 3 av Dagbladet i 2003.

## I rollene

## Referanser


## Eksterne lenker
*
Front Page (band)

**Front Page** er et norsk punkband fra Halden, stiftet i 1978. Front Page ga ut singelen *Monster / Kick Them* i 1979, og denne regnes av mange som Norges første punksingel. De ga også ut tre fullengders LP-er før bandet ble oppløst i 1983.

## Besetning
* Kalle Storm Andersen – Gitar (1979–1980)
* Steinar Karlsen – Gitar
* Morten Milde – Vokal
* Chris Nielsen – Trommer
* Ulf Rikter-Svendsen – Bass
* Ronny Jensen – Gitar (1982–)

## Utgivelser
* *Monster / Kick Them* (New Noise Records, 1979) (Singel)
* *Qualified* (Rose Music, 1981)
# «Summernight Sensation»
# «Diana»
# «Scarface»
# «Shalla-Lalla-Lee»
# «Do the Cat Jump»
# «So Wild»
# «What's the Matter With Me»
# «I Don't Know How to Love Him»
# «Qualified»
# «Caught In a Trap»
# «Tricky Tales»
# «Don't Want Your Love»
# «Take a Ride»

* *Special Edition* (CBS, 1982)
# «Robots»
# «Do It»
# «Magic»
# «Jumper»
# «Get Far»
# «Come On»
# «All or Nothing»
# «Kicking Me»
# «Cadillac»
# «Lili Marlene»

## Referanser


## Eksterne lenker
* 
*  YouTube
Hvide-slekten

**Hvide-slekten** («Hviderne») var en mektig adelsslekt i Danmark på 1100- og 1200-tallet.

Opphavet til denne slekten regnes som Skjalm Hvide, død ca. 1113, som var en sjællandsk høvding. Den første personen som nevnes i forbindelse med Hvide-slekten er imidlertid stormannen Toke Trylle, sønn av *Slau Hvide* (Slag Hvide), som var hedning. De tidligste sparsommelige kildene omtaler Toke Trylles voksendåp på 1000-tallet. Tidligere tiders historikere mente at Hvide-slekten nedstammet fra sagnhelten Palnatoke, som kjennes fra *[[Jomsvikingenes saga]]*, men denne bakgrunnen er noe uklar. Slekten går omkring år 1300 opp i andre adelsslekter, men mange nålevende dansker og nordmenn med annen adelsbakgrunn kan angivelig føre sine aner tilbake til denne berømte slekten.

## Kjente personer fra Hvide-slekten
* Toke Trylle &ndash; far til Skjalm Hvide
* Skjalm Hvide
* Asser Rig &ndash; sjællandsk høvding
* Erkebiskop Absalon &ndash; erkebiskop i Lund (i dagens Sverige)
* Esbern Snare &ndash; høvding, bror av Absalon

## Litteratur
* Marianne Johansen og Helle Halding, *Thi de var af stor slægt,* Ebeltoft 2001. ISBN 87-89224-62-0
* Nyeste forskning er: Efterslægtstavle for Skjalm Hvide, i Danmarks Adels Aarbog 2009-11 (udg. 2012).

## Eksterne lenker
* Artikkel på heimskringla.no
Kristin Lavransdatter (film)

***Kristin Lavransdatter*** er et norsk filmdrama fra 1995. Filmen er basert på Sigrid Undsets roman *Kransen* (1920), første bind i romantrilogien om Kristin.  Fortellingen om Kristin Lavransdatter utspiller seg i første halvdel av 1300-tallet, fram til svartedauden i 1349. Historien viser menneskenes forhold til kristendommen, hvordan den katolske kirken preget samfunnet og reglene for et gudfryktig liv.

Regien er ved Liv Ullmann. Hovedrollene spilles av Elisabeth Matheson og Bjørn Skagestad.

Filmen hadde premiere i Norge 25. august 1995. Filmen er en av de mest sette norske filmene, og ble sett av 691&nbsp;000 på kino.

## Handlingen
Vi befinner oss i middelalderens Norge, og unge Kristin rammes av tilværelsens mørke krefter da søsteren hennes blir krøpling etter en ulykke, og hun selv blir utsatt for et voldtektsforsøk. Hun overtaler sin far, Lavrans, og sin forlovede Simon til å sende henne i kloster for ett år.

Men gudfryktigheten får motstand når Kristin møter ridderen Erlend Nikolaussøn, som er beryktet for sine erobringer. De trosser ættesamfunnets strenge skikker, og lover hverandre evig troskap.

## Skuespillere
* Elisabeth Matheson som Kristin Lavransdatter
* Bjørn Skagestad som Erlend
* Sverre Anker Ousdal som Lavrans
* Henny Moan som Ragnfrid.
* Rut Tellefsen som Fru Ashild.
* Erland Josephson som Broder Edvin.
* Lena Endre som Eline Ormsdatter.
* Jørgen Langhelle som Simon Darre.
* Svein Tindberg som Ulv

## Referanser


## Eksterne lenker
* 
* Bilde DVD omslag
Skjærgårds Music & Mission Festival

**Skjærgårds Music & Mission Festival** er en kristen musikkfestival som arrangeres på Risøya ved Tvedestrand hver sommer i uke 27. Festivalen arrangeres av Stiftelsen Skjærgårdsgospel og hovedmålgruppa er ungdom i alderen 15-30 år. Festivalen er rusfri. Festivalen har vært arrangert fra 1981, og har vokst i størrelse for hvert år. Flere kjente artister har deltatt på festivalen. Blant disse kan Kirk Franklin, Michael W. Smith, Sigvart Dagsland, Andraé Crouch, Jerusalem og Stryper nevnes.

## Historie
Festival ble startet på Berg-Kragerø museum i Kragerø i juli 1981 og hadde det første året artister som Jan Groth, Bergen Jubilee Singers, Presens og Bjørn Eidsvåg på plakaten. Festivalen ble besøkt av over 2500 besøkende dette året og scenen dette året besto av to innleide trailerhengere med forskalingsplater imellom og et provisorisk telt tak over.

I 2001 ble festivalen flyttet fra Kragerø til Risøya i Tvedestrand. Festivalen skiftet da navn fra Skjærgårdsgospel til Skjærgårds Music & Mission Festival.

Hvert år er det ulike talere og seminarholdere som deler inspirerende og utfordrende ord om det å tro og det å leve som kristen ungdom i vår tid.

Torsdag den 7.Juli 2011 ble det satt Guinness World Record i antall mennesker som tar ”High-Five” samtidig. Verdensrekordforsøket ble gjennomført under sommerens festival, der 2176 mennesker ble nøye talt og observert av over 100 vakter. Forsøket ble, i slutten av desember 2011, godkjent av Guinness World Records, og festivalen ble registrert som verdensrekordholder.

## Referanser


## Eksterne lenker
* 
* 
* Bildeserie: Smil i sommeregn (fra avisen Vårt Land)
* Bildeserie: Trøkker til på scenen (fra avisen Vårt Land)
* Bildeserie: Lys og glød (fra avisen Vårt Land)
Margareta Eriksdatter (Eriksætten)

**Margareta Eriksdatter** (ca. 1155–1209) var en norsk dronning, datter av kong Erik den hellige av Sverige og Kristina Bjørnsdatter av Danmark. Hun ble i 1185 gift med kong Sverre Sigurdsson av Norge.

Kong Sverre dør den 9. mars 1202 og Margareta trekker seg tilbake til sine eiendommer i Vestergøtland og Värmland. Hun hadde kun en datter, Kristin Sverresdatter, fra sitt ekteskap med kong Sverre som må bli i Norge mot hennes vilje.

Den 1. januar 1204, to dager etter at hun har kommet tilbake til Norge døde hennes stesønn kong Håkon Sverresson med klare symptomer av forgiftning. Margareta blir mistenkt for forbrytelsen. For å bevise hennes uskyld lar hun en av sine tjenere bære jernbyrd, det vil si gå med glødende jern. Det slår særdeles uheldig ut. Mannen blir sterkt forbrent og kongens menn drukner den uheldige mannen mens Margareta selv flykter i all hast til Sverige.

Margareta er likevel tilbake i Norge i 1209 når hennes datter Kristin blir gift med Filip Simonsson, sønn av en biskop, som ble et kongsemne i 1207 når Erling Magnusson Steinvegg dør. I striden som fulgte ble riket delt i tre, og som del av et forlik skulle Filip få Opplandene og en del av Viken, men ikke kongsnavn. Derimot ble han tilbudt Kristin som ektefelle. Kristin dør i barsel etter å ha født deres første barn som også dør. Filip dør i 1217. Selv døde Margareta kort tid etter at datteren var blitt giftet bort.

## Referanser


## Litteratur
*
Oliver Stone

**Oliver Stone** (født 1946) er en amerikansk regissør, manusforfatter, produsent og skuespiller.

Stones amerikanske far var børsmegler. Moren var fransk. Foreldrene giftet seg i 1945 og skilte seg i 1962. Stone har kommentert at foreldrenes brudd har påvirket ham sterkt, både privat og yrkesmessig.

Han hoppet av studiene ved Yale University for å verve seg under Vietnamkrigen. Han reagerte på at det i første rekke var fattige som ble innkalt. Filmen *[[Platoon (film)|Platoon]]* fra 1986 bygger i stor grad på Stones egne erfaringer fra krigen.

Han har en Bachelor of Fine Arts (film) fra New York University 1971. Han har et karakteristisk filmspråk som siden 1990-tallet er kjennetegnet av hurtige, korte klipp, nærbilder, vekslinger i tempo og bruk av forskjellige filmtyper (Super 8, 16&nbsp;mm etc).

Stone har spilt i en del filmer om omstridte emner, som *[[J.F.K. – saken fortsetter]]* om mordet på John F. Kennedy og den mediekritiske *[[Natural Born Killers]].*

Han har mottatt to Oscar-priser for beste regi, i 1986 med filmen *Platoon* og i 1989 med *[[Født 4. juli]]* (*Born on the Fourth of July*). Han har en stjerne på Hollywood Walk of Fame.

## Filmografi
* : *Last Year in Viet Nam* (kortfilm)
* : *[[Grepet av natten]]*
* : *[[Midnight Express]]* (manus)
* : *Mad Man of Martinique* (kortfilm)
* : *[[The Hand]]*
* : *[[Conan – Barbaren]]* (manus)
* : *[[Scarface (1983)|Scarface]]* (manus)
* : *[[Dragens år]]* (manus)
* : *[[8 Million Ways to Die]]* (manus)
* 1986: *[[Salvador (film)|Salvador]]*
* 1986: *[[Platoon (film)|Platoon]]* (spillefilm)
* : *[[Wall Street (film)|Wall Street]]* (spillefilm)
* : *[[Talk Radio (film)|Talk Radio]]*
* 1989: *[[Født 4. juli]]* (spillefilm; originaltittel: *Born on the Fourth of July*)
* : *[[The Doors (film)|The Doors]]* (spillefilm)
* 1991: *[[J.F.K. – saken fortsetter]]* (originaltittel: *JFK*)
* : *[[Mellom himmel og jord (1993)|Mellom himmel og jord]]* (originaltittel: *Heaven & Earth*)
* : *[[Natural Born Killers]]* (spillefilm)
* : *[[Nixon (film)|Nixon]]* (spillefilm)
* : *[[Freeway (1996 film)|Freeway]]* (spillefilm; manus)
* : *[[U-Turn]]*
* : *[[Any Given Sunday]]*
* : *[[Persona Non Grata]]*
* 2003: *[[Comandante (film fra 2003)|Comandante]]* (dokumentar)
* : *[[Alexander (film)|Alexander]]* (spillefilm)
* 2004: *[[Looking for Fidel]]*
* : *[[World Trade Center (film)|World Trade Center]]*
* : *[[W.]]* (spillefilm)
* : *South of the Border* (dokumentar)
* : *[[Wall Street: Money Never Sleeps]]*
* : *Castro in Winter* (dokumentar)
* 2012: *[[Savages]]* (spillefilm)
* 2012: *[[Oliver Stone: USAs skjulte historie|Oliver Stone's Untold History of the United States]]* (TV-serie på ti episoder)
* : *Mi amigo Hugo* (dokumentar)
* : *A Good American* (dokumentar)
* : *Ukraine on Fire* (dokumentar)
* 2016: *Snowden* (spillefilm)
* : *The Putin Interviews* (TV-serie)
* : *Revealing Ukraine* (dokumentar)
* : *JFK Revisited: Through the Looking Glass* (dokumentar)

## Referanser


## Eksterne lenker
* 
*
Barry Levinson

**Barry Levinson** (født 6. april 1942 i Baltimore i Maryland) er en amerikansk regissør.

Han vant Oscar for beste regi med filmen *[[Rain Man]]* (1988).

## Filmografi
* 1982: *[[Diner]]* (spillefilm) – manus og regi; 1 Oscarnominasjon
* 1984: *[[The Natural (film fra 1984)|The Natural]]* (spillefilm) – regi; 4 Oscarnominasjoner
* 1985: *[[Young Sherlock Holmes (film fra 1985)|Young Sherlock Holmes]]* – 1 Oscarnominasjon
* 1987: *[[Tin Men (film)|Tin Men]]*
* 1987: *[[Good Morning, Vietnam]]* –1 Oscarnominasjon
* 1988: *[[Rain Man]]* – 8 Oscarnominasjoner, 4 priser
* 1990: *[[Avalon (1990)|Avalon]]* – 4 Oscarnominasjoner
* 1991: *[[Bugsy]]* – 10 Oscarnominasjoner, 2 priser
* 1992: *[[Toys (film fra 1992)|Toys]]* – 2 Oscarnominasjoner
* 1994: *[[Jimmy Hollywood (film)|Jimmy Hollywood]]*
* 1994: *[[Disclosure]]*
* 1996: *[[Sleepers]]* – 1 Oscarnominasjon
* 1997: *[[Wag the Dog]]* – 2 Oscarnominasjoner
* 1998: *[[Sphere – Fartøyet|Sphere]]*
* 1999: *[[Liberty Heights (film)|Liberty Heights]]* (spillefilm)
* 2000: *[[An Everlasting Piece (film)|An Everlasting Piece]]*
* 2001: *[[Bandits]]*
* 2004: *[[Envy (film fra 2004)|Envy]]*
* 2006: *[[Man of the Year (film fra 2006)|Man of the Year]]*
* 2008: *[[What Just Happened]]*
* 2012: *[[The Bay (film fra 2012)|The Bay]]*
* 2014: *[[The Humbling]]*
* 2015: *[[Rock the Kasbah]]*
* 2025: *[[The Alto Knights]]*

## Referanser


## Eksterne lenker
* 
*
Mona Høiness

**Mona Høiness** (født 10. mars 1958) er en norsk advokat og programleder.

Høiness er cand. jur. fra Universitetet i Oslo. Hun har blant annet engasjert seg som advokat for voldtektsofre, og har markert seg som motstander av porno og prostitusjon. Videre deltok hun hyppig på 90-tallet i den offentlige debatt.

Høiness var midt på 1990-tallet programleder for TV3-programmet *[[Argus (TV-program)|Argus]]*.

## Referanser




## Eksterne lenker
*
Desert Eagle

**Desert Eagle** er en halvautomatisk pistol hovedsakelig produsert i Israel av Israel Weapon Industries (**IWI**) (tidligere Israel Military Industries (**IMI**) for Magnum Research.

Den amerikanske våpenprodusenten Magnum Research utviklet og patenterte det originale Desert Eagle-designet og produserte de første prototypene. Deretter ble produksjonen flyttet til Israel som ferdiggjorde pistolen og satte den i produksjon. Produksjonen ble deretter flyttet til Saco Defense i USA hvor den ble produsert i perioden 1995–2000, deretter ble produksjonen tilbakeført til IWI. I 2010 ble Magnum Research kjøpt av den amerikanske våpenprodusenten Kahr Arms.

Desert Eagle er unik blant pistoler for å ha et sluttstykkesystem som minner mer om rifler enn pistoler. Den er feilaktig kjent som den kraftigste pistolen i verden, men det finnes flere kraftigere pistoler hva gjelder anslagsenergi. Den kommer i flere kalibre bl.a. .357 Magnum, .44 Magnum og den største i .50 Action Express. Kaliberet kan endres ved å skifte løpet, sluttstykket og magasinet.

## I populærkulturen
Våpenet har blitt brukt i hundrevis av filmer, blant andre *[[Eraser]]* og *[[Last Action Hero]]*, og videospill som *[[Counter-Strike]]*, *[[Far Cry 2]]* og *[[Grand Theft Auto V]]*.

## Referanser


## Eksterne lenker
* 
*  Offisiell Desert Eagle hjemmeside hos Magnum Research
Kasper

**Kasper** er et persisk mannsnavn som betyr «skatteinnkrever». ***Kaspar***, ***Kacper***, ***Casper***, ***Caspar*** og ***Gaspar*** er andre former av navnet. En av de tre vise menn i juleevangeliet kalles tradisjonelt for Kaspar, men dette navnet står ikke i Bibelen.

## Etymologi
*Kasper* er dannet som en variant av *Kaspar*, et persisk navn dannet av ordet *kandschwar*, «skatteinnkrever». Den engelske og nederlandske formen av navnet var *Jasper*, som igjen har gitt opphav til det danske navnet *[[Jesper]]*.

## Utbredelse
*Caspar*, *Casper* og *Kasper* var blant de vanligste mannsnavnene i Tyskland i senmiddelalderen. *Kasper* er kjent brukt i Norge fra 1400-tallet, i Sverige fra 1465 og i Finland fra 1600-tallet. Både i Norge og Sverige har navnet vært mest brukt fra 1990 og utover. Formen *Kaspar* er også kjent i Norge fra 1400-tallet, og har tradisjonelt vært mest brukt i Hordaland og Møre og Romsdal.

Navnet *Kasper* har vært vanlig i Norge fra 1990-årene og hadde en popularitetstopp med 0,8 % i 2023. Navnet er dermed mest brukt blant generasjon Alfa i Norge.

Formen *Kaspars* er i dag et svært vanlig navn i Latvia. *Kaspar* er også et ganske vanlig navn i Danmark og på Grønland.

*Kasper* har navnedag 6. januar i Sverige og Polen, 9. mai i Norge og 20. oktober i Finland. *Caspar* har navnedag 9. mai i Danmark. *Kaspar* har navnedag 9. mai på Færøyene.

|}

## Kjente personer med navnet
* Kaspar, en av de tre vise menn
* Kaspar Aquila (1488–1560), tysk bibeloversetter
* Johan Caspar de Cicignon (ca. 1625–1696), dansk-norsk general, ingeniør og byplanlegger
* Casper Herman Hausmann (1653–1718), dansk-norsk general
* Caspar Wessel (1745–1818), norsk matematiker
* Caspar David Friedrich (1774–1840), tysk maler
* Johan Caspar Herman Wedel-Jarlsberg (1779–1840), norsk politiker
* Kaspar Hauser (ca. 1812–1833), tysk hittebarn med påstått kongelig tilknytning 
* Kaspar Villiger (1941–), sveitsisk politiker
* Bo Kasper Sundström (1961–), svensk musiker  
* Gaspar Noé (1963–), fransk filmregissør
* Casper Ruud (1998–), norsk tennisspiller

### Fiktive personer

* Kasper – en av de tre røverne fra Folk og røvere i Kardemomme by av Thorbjørn Egner
* Kasper i bokserien av Jørn Jensen
* Den Gode Ridder Kaspar Den Vaktsomme Falk i bokserien av samme navn av Sverre Henmo
* Casper, det vennlige spøkelset

## Annen bruk av navnet
* Caspar Forlag
* De svenske etternavnene Kaspersson og Kasperson.

## Se også
* Casper, Wyoming
* kaspere – oldtidsfolk
* kasperteater – dukketeater
* Kaspihavet

## Referanser


## Eksterne lenker
*
Miloš Forman

**Miloš Forman** (født **Jan Tomáš Forman**; 1932–2018) var en amerikansk filmregissør, manusforfatter og skuespiller. Han er kjent for filmen ''Gjøkeredet'' (1974), som innbrakte ham en Oscar i klassen beste regi. Han fikk også en Oscar for ''Amadeus'' (1984).

Han ble født og vokste opp i Tsjekkoslovakia, og forlot landet etter den sovjetiske invasjonen i 1968. Han ble amerikansk statsborger i 1977.

## Liv og virke

### Bakgrunn
Forman ble født i Čáslav i Tsjekkoslovakia. Han ble foreldreløs i ung alder da hans foreldre døde i konsentrasjonsleirer under andre verdenskrig. Faren ble arrestert for å ha distribuert bannlyste bøker under nazistenes okkupasjon og døde i konsentrasjonsleiren Mittelbau Dora i 1944. Moren døde i konsentrasjonsleiren Auschwitz i 1943. Forman bodde under krigen hos slektninger. Han fikk senere vite at hans biologiske far var den jødiske arkitekten Otto Kohn.

Han gikk etter krigen på skole i kurbyen Poděbrady der blant annet Václav Havel var en hans skolekamerater. I skolen kom han for første gang i berøring med teater, og ble begeistret for filmer av Charlie Chaplin, Buster Keaton og John Ford.

Han studerte senere manusskriving ved Filmakademiet i Praha, Filmová fakulta Akademie múzických umění (FAMU).

### Karriere i Tsjekkoslovakia
Han begynte sin karriere som filmskaper med komedier. Hans siste film i Tsjekkoslovakia ble *[[Det brenner, min skjønne!]]*, som også var hans første film i farge.

Etter Prahavåren invaderte Sovjetunionen Tsjekkoslovakia i 1968. Det dette skjedde var Forman i Paris for å forhandle om sin første amerikanske film. Hans tsjekkiske filmstudio hevdet at han hadde forlatt hjemlandet illegalt, og tvang ham med dette til landflyktighet.

### Karriere i USA
Etter en tid i Sverige virket han fra 1969 først og fremst i USA. På tross av problemer i starten, begynte han å regissere film i sitt nye hjemland. Hans første suksess var filmatiseringen av Ken Keseys roman ''Gjøkeredet'' i 1975. Denne filmen innbrakte fire Oscar, inklusive en for regi. Han fikk nok en Oscar som beste regissør for *[[Amadeus (film)|Amadeus]]* i 1984.

I 1977 ble Forman amerikansk statsborger. Foruten å stå bak en rekke filmer, ble han også professor i filmvitenskap ved Columbia University.

Forman hadde i sine filmer en forkjærlighet for protagonister som ikke var så veltilpassede, som kunstnere og andre som motsetter seg samfunnets konformitetstrykk - med eller uten hell. Noen av disse hovedskikkelser er historiske personligheter (Wolfgang Amadeus Mozart, Larry Flynt, Andy Kaufman og Francisco de Goya).

## Filmografi
* 1960 – *Laterna magika II*
* 1963 – *Talentkonkurransen*
* 1964 – *[[Svartepetter (film)|Svartepetter]]*
* 1966 – *[[En blondines kjærlighet]]*
* 1968 – *[[Det brenner, min skjønne!]]*
* 1971 – *Taking Off*
* 1973 – *Det viktigste er ikke å vinne*
* 1975 – *[[Gjøkeredet (film)|Gjøkeredet]]*
* 1979 – *[[Hair (film)|Hair]]*
* 1984 – *[[Amadeus (film)|Amadeus]]*
* 1989 – *[[Valmont]]*
* 1996 – *[[Larry Flynt – skandalenes mann]]*
* 1999 – *[[Man on the Moon (film)|Man on the Moon]]*
* 2006 – *[[Goyas gjenferd]]*
* 2009 – *Dobre placená procházka*

## Referanser


## Eksterne lenker
*
Maine Road

**Maine Road** var Manchester Citys hjemmebane fra stadionet åpnet i 1923, til laget flyttet til det langt mer moderne City of Manchester Stadium i 2003. Arkitekt for Maine Road var Archibald Leitch

Maine Road var ved åpningen den største klubbarena i England, med plass til 80&nbsp;000 tilskuere.  Bare Wembley Stadium, som åpnet få måneder tidligere, var større, med 127&nbsp;000 plasser. Av den grunn fikk stadionet grunnet sin høye kapasitet tilnavnet «Wembley of the North» (Wembley nordpå).

Som en direkte følge av Hillsborough-tragedien og den etterfølgende Taylor-rapporten, ble Maine Road ombygd med kun sitteplasser. Kapasiteten ved den siste kampen på Maine Road, mot Southampton FC, var nede i 35&nbsp;000.

Første kamp på banen var Manchester City mot Sheffield United.

I de første årene etter andre verdenskrig delte byens to store fotballklubber Maine Road, som en følge av skader på Old Trafford etter et tysk angrep i 1941. Frem til 1949 spilte Manchester United sine hjemmekamper her, mot en årlig leie på £5&nbsp;000 og deling av publikumsinntektene.  Det var i dette tidsrommet Maine Road satt sin publikumsrekord i engelsk serie, da 83&nbsp;260 tilskuere så United spille mot Arsenal i januar 1948.

Publikumsrekorden på Maine Road var 84&nbsp;569 tilskuere, fra en FA-cupkamp mellom Manchester City og Stoke City i 1934.

## Referanser


## Litteratur
* James, Gary (2003): *Farewell to Maine Road*. Leicester: Polar. ISBN 1-899538-19-4.
* Cummins, Kevin (2003): *We're not really here: Manchester City's final season at Maine Road*. London: Dazed. ISBN 1-904688-00-4.

## Eksterne lenker
* 
* «The Stadium Guide – Maine Road»
Barnsdale

**Barnsdale** eller **Barnsdaleskogen** er et område i Yorkshire i England. Området har en rik historie, og er knyttet til mange folkelige sagn. Det ligger like nord og nordvest for Doncaster, og var i middelalderen dekket av skog. Kongen jaktet ofte i skogen, og i ballader fortelles det at Robin Hood og hans menn holdt til der. 

## Geografi

Barnsdale var tidligere et administrativt område, og har tilhørt Nottinghamshire, Lincolnshire, Derbyshire og Yorkshire. Landsbyene i den sørlige delen av området tilhører noe South Yorkshire og administreres av den enhetlige myndigheten Doncaster, mens de i den nordlige delen ligger under City of Wakefield i West Yorkshire.

Den lille landsbyen Hampole i South Yorkshire regnes gjerne som det geografiske sentrum for Barnsdale. Den nevnes av forfatteren og bibeloversetteren Richard Rolle (1300&ndash;1349), som levde som eneboer der de siste årene av sitt liv. 

Det antas at skogen som i tidlig middelalder dekket Barnsdale kan ha dekket det meste av South Yorkshire. En så sterk avskoging er ikke unikt i England; den lille Sherwoodskogen dekket engang antagelig det meste av Nottinghamshire.

Ved Barnsdale Bar, hvor A1 krysser A639, er det gjort arkeologiske funn fra middelalderen, subromersk tid og tidligere. Det eneste som er bevart av skogen er et lite område ved Barnsdale Bar. Det er også mulig at Hampoleskogen, som er noe større, opprinnelig var en del av Barnsdaleskogen.
Sherwoodskogen

**Sherwoodskogen** er en naturpark rundt landsbyen Edwinstowe i Nottinghamshire i England. Den er siste rest av en mye større skog, som i middelalderen kan ha dekket det meste av grevskapet og strukket seg inn i nabogrevskapene. Skogen er sterkt knyttet til legenden om Robin Hood.

Et eiketre i Sherwoodskogen, kjent som Major Oak, er mellom 800 og 1000 år gammelt. På folkemunne sies det at hovedkvarteret til Robin Hood og hans menn lå ved dette treet. Siden viktoriansk tid har det vært støttet opp for å unngå at grener brekker av. I februar 1998 tok et lokalt selskap stiklinger fra treet, og brukte disse for å drive frem trær som har blitt plantet i flere byer verden om. I tv-serien *[[Seven Natural Wonders]]* ble treet valgt ut som et av undrene i Midlands. 

I 2006 ble det annonsert at myndighetene i Nottinghamshire har søkt om 50 millioner pund fra Big Lottery Fund for å bygge opp et nytt besøkssenter, gangveier mellom tretoppene, utdanningsfasiliteter og annet som vil gjøre skogen mer attraktiv for besøkende. Det er også planer om å plante nye trær for å utvide skogen.
Seven Natural Wonders

***Seven Natural Wonders*** er en dokumentarserie som først ble sendt på BBC Two fra 3. mai til 20. juni 2005. I åtte programmer tok serien for seg syv underverker fra naturen i forskjellige deler av England. Hvilke steder som ble valgt ut, var stemt frem av lokalbefolkningen i de enkelte områdene.

Områdene som ble valgt ut fulgte ikke grensene for Englands regioner.

## Referanser


## Eksterne lenker
*
Bernardo Bertolucci

**Bernardo Bertolucci** (1941–2018) var en italiensk filmregissør og manusforfatter.

Han vant i 1987 Oscar for beste regi og beste filmatisering med filmen *[[Den siste keiseren]]*. I 2011 ble han belønnet med æres-gullpalmen under den 64. filmfestivalen i Cannes.

Skuespillerinnen Adriana Asti var hans kone fra 1964 til midten av 1970-tallet.

## Filmografi

### Spillefilmer
* 1962: *Døden er en gammel kvinne (La commare secca)*
* 1964: *[[Før revolusjonen]]* *(Prima della rivoluzione)*
* 1968: *Partner*
* 1969: *[[Fascisten]] (Il conformista)*
* 1970: *[[Edderkoppens strategi]] (Strategia del ragno)*
* 1972: *[[Siste tango i Paris]] (Ultimo tango a Parigi)*
* 1976: *[[1900 (film)|1900]] (Novecento)*
* 1979: *[[Luna (film)|Luna]] (La Luna)*
* 1981: *[[En latterlig manns tragedie]] (La tragedia di un uomo ridicolo)*
* 1987: *[[Den siste keiseren]] (The Last Emperor)*
* 1990: *Med himmelen som tak (The Sheltering Sky)*
* 1993: *Lille Buddha (Little Buddha)*
* 1996: *Stjålen skjønnhet (Io ballo da sola)*
* 1998: *Besieged*
* 2003: *The Dreamers*
* 2012: *Meg og deg (Io e te)*

### Dokumentar/episodefilmer
* 1965: *La via del petrolio*
* 1966: *Il canale*
* 1971: *La salute è malata*
* 1971: *12 dicembre*
* 1987: *L'addio an Enrico Berlinguer*

### Kortfilm
* 1956: *La teleferica* 
* 1957: *La morte del maiale*

## Referanser


## Eksterne lenker
*
Aksel Kloster

**Aksel Kloster** (født 18. august 1948, død 11. mai 2006) var en norsk politiker (Arbeiderpartiet). I perioden 1995–2003 var han ordfører i Kvinnherad. Han var også sentralstyremedlem i Arbeiderpartiet, leder i Hordaland Arbeiderparti og vararepresentant på Stortinget 1981-1985.

Etter Alexander Kielland-ulykken, agiterte han sammen med Kielland-fondet for å vende den veltede plattformen, for å bringe ut de avdøde, samt avklare årsaksforholdene for at plattformen veltet. 

## Referanser


## Eksterne lenker
* 
* Minneord i avisen Kvinnheringen
Hvalsang

**Hvalsang** er lyden hvaler lager når de kommuniserer over avstand. Ordet «sang» blir især brukt til å beskrive det jevne, forutsigbare mønsteret av lyder som noen hvalarter lager. Bare hannene «synger».

Spesielt knølhvalens «sang» er menneskelig. Egentlig er sangen parringshyl, og lyden lages med strupehodet og kan høres over en avstand på minst 30 kilometer. Det er også dokumentert at ulike populasjoner av denne hvalarten har særegne dialekter. Nylig ble det også oppdaget at knølhval på østkysten av Australia hadde endret sangen sin, etter å ha hatt besøk av knølhvaler fra Indiahavet. De tok altså opp en ny dialekt og lærte seg denne.

Tradisjonelle finnhvaler har også hvalsang, men den er ikke særlig variert, men heller støtvis konstant, og sangen kan pågå over flere dager. Til gjengjeld er den forbausende kraftig. Målinger med seismografer viser at finnhval-sang ligger forbløffende konstant på cirka 20&nbsp;Hz og 190 decibel under vann, noe som tilsvarer 130 db over. Det skal tilsvare brølet fra en jetmotor. Den dype, vibrerende lyden fra blåhval er kraftigst av alle.

Mekanismene som blir brukt varierer fra en hvalfamilie til en annen. Sjøpattedyrene er mer avhengig av lyd for å kommunisere og sanse enn andre pattedyr, siden mange sanser har begrensninger i vann. Synet er for eksempel begrenset på grunn av måten vannet absorberer lys. Lukten er helt fraværende i vann. Molekyler sprer seg også langsommere i vann enn luft, så også smak vil ha begrensninger.

Lyd transporteres omkring fire ganger mer effektivt i vann enn i luft. Hvalsang er derfor en meget effektiv måte å kommunisere på, spesielt over lange distanser. Infralyd (lavfrekvent lyd) kan bære over enorme distanser, kanskje over flere hundre kilometer. Hvaler har derfor spesielt godt utviklet hørsel.

## Se også
* Hvalsafari
* Hvalstranding

## Referanser


## Eksterne lenker
* Cornell Universitys hvalkommunikasjonssider
Clarence Clemons

**Clarence Anicholas Clemons** (født 11. januar 1942 i Norfolk i Virginia, død 18. juni 2011 i Palm Beach i Florida) var en amerikansk saksofonist kjent for sitt samarbeid med Bruce Springsteen og E Street Band.

Clemons spilte med Bruce Springsteen fra 1972, og han og saksofonen var med på å gi E Street den karakteristiske lyden. På de sangene som ikke inneholder deler med saksofon hendte det også at han bidro med andre instrumenter.

Clarence Clemons jobbet ikke bare med The E Street Band, men også med mange andre kjente artister i tillegg til at han har hatt mange egne musikkprosjekter. Noen av de mest kjente er duetten han hadde med Jackson Browne på singelen *You're A Friend Of Mine* i 1985, og saksofoninnspillingen på Aretha Franklins låt «Freeway Of Love».

Clemons vokste opp i Norfolk (Virginia), hvor han gikk på Maryland State College (nå University of Maryland Eastern Shore) med et stipend i både musikk og amerikansk fotball. Han hadde gode utsikter innen fotball helt til en skade ødela karrieren.

Clarence Clemons ble rammet av hjerneslag 12. juni 2011, og døde seks dager senere av komplikasjoner.

Han gikk under kallenavnet «Big Man».

## Referanser


## Eksterne lenker
* 
* 
* 
* Nekrolog NY Times
Portable Document Format

**Portable Document Format** (**PDF**) er et digitalt dokumentformat som er utviklet av Adobe Systems og introdusert i 1993. Filene vises på skjerm i samme form som de har når de blir skrevet ut. Det kan betraktes som en form for digitalt papir.

PDF er et åpent format, som betyr at hvem som helst kan opprette et program for å lage PDF-filer. Formatet støttes på mange dataplattformer. Stadig flere programmer tillater eksport av PDF-filer, eksempelvis OpenOffice.org og Microsoft Word. Den vanligste leseren av PDF-dokumenter er Adobe Reader og Adobe PDF Library, som blant inngår i Adobe InDesign og Adobe Illustrator, men det finnes også gratis alternativer som enten er basert på Ghostscript eller Xpdf.

PDF benyttes i første hånd som et distribusjonsformat, både for visning på skjerm som utskrift og trykk. Da PDF er et komprimert og anvendbart dokument, har det i økende grad blitt et alternativ og tildels en erstatning for EPS-filer. I likhet med EPS er PDF basert på PostScript, men er delvis komprimert og har betydelig mindre størrelser enn PS-, EPS- og PRN-filer med tilsvarende innhold. I tillegg kan både raster- og vektorbilder som skrifttyper være en del av PDF-formatet. PDF-dokumentet kan også inneholde innholdsfortegnelser, interne og eksterne hyperlenker, lyd- og videofiler. PDF-dokumenter kan også beskyttes med passord. Det finnes også egne tilpasninger av PDF, blant annet for e-bøker.

PDF er en åpen standard som offisielt ble publisert 1. juli 2008 av ISO som ISO 32000-1:2008. 

## Referanser


## Eksterne lenker
* PDF-spesifikasjoner, inkludert PDF-referanse for PDF 1.7, PDF 1.6 (ISBN 0-321-30474-8), PDF 1.5, PDF 1.4 (ISBN 0-201-75839-3), PDF 1.3 (ISBN 0-201-61588-6)
* White Paper: PDF Primer – En begynnerleksjon i hva PDF er fra PDF Tools AG.
* Adobe Publication: The Four Flavors of Adobe PDF for Paper-based Documents – «De Fire Smaksartene av Adobe PDF». Detaljer om de fire mulige formatene som blir generert av Adobe Acrobat Capture 3.0. Tittelen er villedende da den faktisk ikke beskriver de fire ulike PDF-formatene, men isteden fire ulike måter å lage PDF på i et program. Denne uformelle rettledningen har ført til den utbredte myten at det bare fins fire ulike typer av PDF-fil.''
* Adobe: PostScript vs. PDF
* PDF-historien av prepressure.com
* The Camelot Paper – Rapporten hvor John Warnock la ut prosjektet som skapte PDF
* AIIM  – Informasjon om PDF/E 
* AIIM  – Informasjon om PDF/UA 
* Mars  – Mer informasjon om Adobe Mars Format
* Adobe PDF 101: Quick overview of PDF file format – Kort gjennomgang av PDF som filformat
Alf Brodal

**Alf Brodal** (født i Kristiania 25. januar 1910, død 29. februar 1988) var en norsk anatom (lege), prosektor, professor ved Anatomisk institutt ved Universitetet i Oslo. 

Brodal var prorektor ved Universitetet i Oslo fra 1967 til 1969. Han regnes for å være en av de viktigste norske hjerneforskere. 

Han ble utnevnt til kommandør av Den Kongelige Norske St. Olavs Orden  i 1980.

Han var far til Per Alf Brodal, også professor i anatomi.

## Referanser


## Eksterne lenker
* Alf Brodal - Norsk biografisk leksikon
* Alf Brodal - Store norske leksikon
* Alf Brodal - hjerneforsker av format
Robert Benton

**Robert Benton** (1932–2025) var en amerikansk regissør.

Han vant i  en Oscar for beste regi med filmen *[[Kramer mot Kramer]]* (*Kramer vs. Kramer*).

## Referanser


## Eksterne lenker
*
John G. Avildsen

**John G. Avildsen** (1935–2017) var en amerikansk regissør. Han var av dansk opprinnelse.

Han vant Oscar for beste regi med filmen *[[Rocky]]* (1976).

## Referanser


## Eksterne lenker
*
Norwegian Property

**Norwegian Property** er et norsk børsnotert eiendomsselskap som har drift, utleie og kjøp/salg av næringseiendom som eneste virksomhet. Norwegian Property AS er utviklet på initiativ av SEB Enskilda, i tett samarbeid med flere store norske eiendomsinvestorer. Bak selskapet står blant andre Torstein Tvenge og Anders Wilhelmsen. 

I porteføljen har selskapet blant annet store deler av Aker Brygge og hovedkontorer for flere store norske børsnoterte selskaper. 18. mai 2006 meldte Linstow AS at det var inngått en betinget avtale om salg av Aker Brygge AS til Norwegian Property. Salget omfatter ca. 57&nbsp;000 kvm. av kjøpesenter- og kontorarealene på Aker Brygge.

Norwegian Property ble registrert på Oslo Børs 13. juni 2006. Selskapet var inne på OBX-indeksen fra 18. desember 2009 til 18. juni 2010.

Sommeren 2010 ble rykter om en mulig fusjon av selskapet med det statlig eide Entra eiendom kjent i media. Næringsminister Dag Terje Andersen åpnet etter hvert for en privatisering av selskapet.

Den 10. mars 2010 ble det gjennomført en emisjon på 45 326 000 aksjer til NOK 12 per aksje. Kapitaløkningen representerer 10 prosent av de utestående aksjene i selskapet.

## Om eiendommene
Norwegian Property ASA har eiendommer i Oslo, Bærum, på Gardermoen og i Stavanger. Dette er hovedsakelig kontorlokaler, med lager og parkering i tilknytning til disse, samt butikk- og serveringsarealer.
## Galleri

Aker Brygge (6).jpg|
Aker Brygge (1).jpg|
Aker Brygge (4).jpg|
Aker Brygge (2).jpg|
Aker Brygge (3).jpg|
Aker Brygge (5).jpg|


## Referanser


## Eksterne lenker
* 
*
Irisblender

: *For programvaren Blender, se* Blender (programvare)

En **irisblender** er en mekanisme i et kamera&shy;objektiv som regulerer den lysmengden som slippes inn på filmen eller bildesensoren. Blenderen består av et antall tynne metall&shy;blader (lameller) montert langs en ring inne i objektivet og danner en større eller mindre lysåpning. 

Blenderåpningen angis i verdier som viser for&shy;holdet mellom objektivets brennvidde og blender&shy;åpningens diameter. Dette forholds&shy;tallet skrives som -verdier (blenderverdier), for eksempel  eller 1**:**2,8. Den blender&shy;verdien som oppnås når blenderen står helt åpen, kalles objektivets * lys&shy;styrke*. Herfra kan blenderåpningen reduseres i faste trinn, der hvert hele trinn gir halv lysmengde av det foregående.
Alle nyere objektiver følger deler av denne nummerserien for hele blender&shy;trinn:

; ; ; ; ; ; ; ; ; ; ; ; ; ; osv.

 er en stor blender&shy;åpning fordi blender&shy;åpningens diameter er halvparten av objektivets brennvidde; mens f.eks.  er en liten blender&shy;åpning fordi blender&shy;åpningens diameter er  av objektivets brennvidde.

Blenderåpning og lukkertid kan kombineres på mange forskjellige måter avhengig av motiv, lysforhold og hvilken effekt man ønsker å oppnå. Den totale lysmengden som når inn til filmen eller bildesensoren er resultatet av en kombi&shy;nasjon av lukkertid og blenderåpning, slik at ett trinn mindre blenderåpning utjevnes av ett trinn lengre lukkertid. Dvs. at hvis blenderåpningen reduseres med ett trinn (altså til halvparten (f.eks. fra   til )), må lukkertiden dobles (f.eks. fra  sekund til  sekund) for at eksponeringen skal bli den samme. Men det billedmessige resultatet kan likevel bli forskjellig. En stor blender&shy;åpning gir liten dybdeskarphet i bildet, dybde&shy;skarpheten øker med minskende blenderåpning; mens lang lukker&shy;tid kan gi et uskarpt bilde (særlig ved håndholdt kamera eller raske bevegelser i motivet).

## Se også
* Sikte på et våpen
* Dybdeskarphet
* Hyperfokalavstand
* Optikk

## Kilder
* 

zh-classical:光圈
zh-yue:光圈
Erling Hoff Leirvik

**Erling Hoff Leirvik** (født 10. mars 1957) er en norsk sosialantropolog. Han er utdannet mag.art. i sosialantropologi fra Norges teknisk-naturvitenskapelige universitet (den gang Universitetet i Trondheim) i 1991. Han har undervist som amanuensis ( 1991 - 1993) og timelærer ( 1998 - 2003) ved samme institusjon og arbeidet på SINTEF ved avdeling for Kunnskap og Strategi ( 2001 - 2006). 

Arbeidet ved 3 folkehøgskoler med Selvutvikling og Kulturfag. Og kursholder i Selvutviklingsrelaterte tema i mange år.

Hoff Leirvik var fra 2007 til 2013 ansatt som førstelektor i helsefag ved Høgskolen Stord/Haugesund, der han utviklet og organiserte en videreutdannelse i Integrativ Ledelse og Samhandling

## Samhandling i Rosenborg
Hoff Leirvik er mest kjent for sin forskning på samhandling i Rosenborg Ballklub. Her prøver han å finne teoretiske uttrykk for det som Nils Arne Eggen kaller «rosenborgrytmen», det at du blir god ved å gjøre de andre gode.

## Bibliografi
* *Yin/yang i praksis* Institutt for sosialantropologi, NTNU: 1991.
* *Samhandlingens ethos* : et blikk på ledelse og kommunikasjon i Rosenborg ballklub 2000
* *Mulighetenes reservoar* : om energiflyt i organisasjoner / skrevet av Svein Halvard Jørgensen, Erling Hoff-Leirvik og Truls Paulsen
*Nils Arne Eggens Rosenborg - modell for organisering av kreativ samhandling og improvisasjon. (2008)

## Eksterne lenker
* Jakten på Rosenborg-rytmen Artikkel i Gemini
Dybdeskarphet

**Dybdeskarphet** er et begrep som brukes innen fotografi for å angi hvor skarpt et bilde tar seg ut foran og bak fokuserings&shy;planet i et motiv. Avstanden mellom det planet i forgrunnen og det planet i bakgrunnen av motivet som synes skarpt (*akseptabel uskarphet*), kalles *skarphets&shy;dybde*. Den delen av skarphets&shy;dybden som ligger bak fokuserings&shy;planet er alltid større enn den delen som ligger foran. Dette sees tydelig ved fotografering på store avstander. Ved nærfotografering er ikke forskjellen synlig, da er skarphets&shy;dybden i praksis like stor foran og bak fokuserings&shy;planet.

Dybdeskarpheten avhenger av tre forhold:
*Avstanden til motivet. Ved nærfotografering har man generelt liten dybde&shy;skarphet, mens når man fokuserer på fjerne motiver, ser alt skarpt ut.
*Objektivets brennvidde. Fotografering med vidvinkelobjektiver gir stor dybdeskarphet; mens teleobjektiver kun avbilder det fokuserte hovedmotivet skarpt og gir uskarp for- og bakgrunn.
*Blenderåpningen. Liten blenderåpning gir stor dybdeskarphet, mens stor blenderåpning gir mindre (se bilder).

## Se også
*Bokeh
*Hyperfokalavstand
*Optikk
Sverre Sløgedal

**Sverre Sløgedal** (født 6. april 1930, død 24. januar 2016 i Trondheim) var en norsk filosof. Han var førsteamanuensis ved Filosofisk institutt ved Norges teknisk-naturvitenskapelige universitet (NTNU). Han ble mag.art. ved Universitetet i Oslo i 1966 og arbeidet en periode som vitenskapelig assistent for professor Arne Næss. Sløgedal ble dr.philos. ved NTNU i 1993. Han har særlig arbeidet med problemer som epistemologi, vitenskapsteori, idéhistorie, logikk og eksistensfilosofi (spesielt Zapffe, Schopenhauer, Tønnesen og Nietzsche).

## Bibliografi
* *Den trøstende Schopenhauer: Schopenhauer om døden*. Oversettelse, innledning og kritiske kommentarer ved Sverre Sløgedal. (2004). Oslo: Solum. ISBN 82-560-1420-2, h. 164 s. 
* *Mennesket i verden: en drøftelse av menneskesynet i lys av kunnskapsteori, vitenskapsteori og AI-forskning*. (1993). Trondheim: Filosofisk institutt, Universitetet i Trondheim, AVH. 478 s. Avhandling (dr. philos.) – Universitetet i Trondheim, 1993.

## Eksterne lenker
Franklin J. Schaffner

**Franklin J. Schaffner** (1920–1989) var en amerikansk regissør.

Han vant Oscar for beste regi med filmen *[[Patton – menneske og soldat]]* (1970).

## Referanser


## Eksterne lenker
*
Arve Sørum

:*For arkitekten Arve Sørum, se [[Arve Sørum (arkitekt)]].* 

**Arve Sørum** (født 19. september 1945) er professor emeritus i sosialantropologi ved Universitetet i Oslo. 

Han er dr.philos fra Norges teknisk-naturvitenskapelige universitet i 1991 med avhandlingen *The forked branch: a study of meaning in Bedamini ceremonial* basert på feltarbeid i Melanesia, hvor han har utført forskning flere ganger. Opponentene til hans doktorgrad var verdenskjente Fredrik Barth og Roy Wagner. 

Sørum avviker fra mainstream i norsk sosialantropologi ved at han er sterkt influert av amerikansk kulturantropologi og av strukturalisme i sin forskning.

Sørum arbeidet i perioden 1990 til 1992 som førsteamanuensis ved Sosialantropologisk institutt (NTNU).

## Eksterne lenker
Bob Fosse

**Robert Louis Fosse** (født 23. juni 1927 i Chicago i Illinois i USA, død 23. september 1987 i Washington, D.C.) var en amerikansk regissør og koreograf av norsk-irsk opprinnelse.

Han ble tildelt Oscar for beste regi med filmen *[[Cabaret (film)|Cabaret]]* (1972). Han var også nominert til oscar for filmene Lenny (1974) og Bak kulissene (1979).

## Filmografi i utvalg
* 1972 – *[[Cabaret (film)|Cabaret]]*
* 1979 – *[[Bak kulissene]]*

## Referanser


## Eksterne lenker
*